EkBass/fiwiki-20250220-pages-articles huggingface dataset:
Australopithecus

Australopithecus eli etelänapina on ihmisapinoiden suku, joka eli 4,4–1,7 miljoonaa vuotta sitten. Monien tutkijoiden mielestä jotkut Australopithecuksen lajit olivat ihmisten esi-isiä. == Luokittelu == Australopithecuksen edeltäjä oli Ardipithecus. Sen lähisuku on Paranthropus, "roteva apinaihminen".Valste 2012, s. 136. Australopithecusten sukuun luettuja lajeja ovat:Valste 2012, s. 98–99. * A. praegens (varhaisapinaihminen) * A. anamensis (kenianapinaihminen) * A. afarensis (afarinapinaihminen), tunnettu esimerkki Lucy * A. deyiremeda, ehdotettu 2011 löytynyt laji * A. bahrelghazali (tšadinapinaihminen) * A. africanus (afrikanapinaihminen) * A. garhi (nokkela-apinaihminen) * A. sediba (malapanapinaihminen) Lajeista viimeisin, malapanapinaihminen, eli vielä samaan aikaan kuin vanhimmat Homo- sukuun luetut ihmiset, alle kaksi miljoonaa vuotta sitten.Valste 2012, s. 133. Jotkut tutkijat ovat arvelleet joidenkin Australopithecusten saattaneen olla ihmisen esivanhempia. Ne ovat kuitenkin saattaneet olla vain jonkinlainen rinnakkaismuoto varhaisten ihmisten edeltäjille Kenyanthropuksille. == Piirteet == Australopithecukset olivat aivotilavuudeltaan lähellä nykyisiä apinoita, niiden aivotilavuus oli noin 450–500 cm³ tai niinkin alhainen kuin 350 cm³, mikä on suunnilleen samaa luokkaa kuin gorillalla tai simpanssilla. Simpanssin aivotilavuus on noin 380 cm³, gorillan noin 540 cm³. Fossiilijäänteiden mukaan suku edelsi mahdollisesti monia sitä seuranneita hominideja, kuten Paranthropuksia ja tiettävästi myös sukua Homo. Kuitenkin todennäköisesti niiden älykkyys vastasi vain nykyisten apinoiden älykkyyttä. Avaintekijäksi kuitenkin muodostuu niiden kahta raajaa eli jalkoja käyttävä liikkumistyyli, joka erosi edeltävien kädellisten käyttämästä neljällä raajalla tapahtuneesta liikkumisesta. Täysin selvää ei kuitenkaan ole, miten kaksiraajainen kävelytyyli kehittyi miljoonia vuosia sitten ja oliko sillä jotain tekemistä kasvaneen aivotilavuuden kanssa. Kaksiraajaisuuden huomattavana etuna kuitenkin oli se, että yläraajat vapautuivat käsittelemään esineitä ja pää vapautui tarkkailemaan mahdollisia uhkaavia tekijöitä, kuten Afrikan savanneilla vaanivia lihansyöjäpetoja. Pystyasentoinen liikkumistyyli myös mahdollisesti näkemisen pidemmälle ja ruoan hankinta helpottui. Laji oli kuitenkin aikansa hitaimmin liikkuvia kädellisiä. Tiettävästi lajit tai ainakaan varhaisimmat niistä eivät käyttäneet yhtään sen edistyneempiä työkaluja, kuin mitä nykyiset apinalajit käyttävät (kuten avaavat kivillä hedelmiä ja pähkinöitä sekä kaivavat kepeillä termiittipesiä). Australopithecus garhi näyttäisi olleen edistynein suvun laji, joka jo käytti erittäin alkeellisia työkaluja ja teurasti riistaa, kuten Homo habilis. Tämä johti siihen, että monet tutkijat arvelevat juuri sen olleen ihmissuvun mahdollinen edeltäjä tai ainakin läheinen sukulainen. == Katso myös == * Ihmisen evoluutio * Plioseeni == Lähteet == * * * ===Viitteet=== == Aiheesta muualla == * * Luokka:Ihmisen evoluutio Luokka:Isot ihmisapinat Luokka:Seulonnan keskeiset artikkelit Luokka:Esihistorialliset nisäkkäät
Epäeuklidinen geometria

Epäeuklidinen geometria viittaa sellaisiin euklidisen geometrian tyyppisiin geometrioihin, joissa euklidisen geometrian viides aksiooma, paralleeliaksiooma, ei ole voimassa. Epäeuklidisia geometrioita ovat muun muassa hyperbolinen ja elliptinen geometria. Olennainen ero euklidisen ja epäeuklidisen geometrian välillä on yhdensuuntaiset suorat. Euklidisessa geometriassa annetun suoran l ulkopuolella olevan pisteen a kautta voidaan piirtää vain yksi l:n kanssa yhdensuuntainen suora, toisin sanoen suora, joka on samassa tasossa kuin l eikä leikkaa suoraa l. Hyperbolisessa geometriassa A:n kautta voidaan piirtää äärettömän monta A:n tällaista suoraa. Elliptisessä geometriassa yhdensuuntaisia suoria ei ole, vaan kaikki samassa tasossa olevat suorat leikkaavat toisensa. Toinen tapa kuvailla näiden kolmen geometrian eroja on seuraava: tarkastellaan kahta suoraa, jotka ovat kohtisuorassa kolmatta suoraa vastaan. Euklidisessa ja hyperbolisessa geometriassa nämä kaksi suoraa ovat yhdensuuntaiset. Euklidisessa geometriassa suorat ovat yhtä kaukana toisistaan, mutta hyperbolisessa geometriassa ne "kaartuvat toisistaan poispäin", jolloin käyrien pisteiden välinen etäisyys kasvaa. Elliptisessä geometriassa suorat kaartuvat lähemmäksi toisiaan ja viimein leikkaavat toisensa. Siten elliptisessä geometriassa ei ole yhdensuuntaisia suoria. Luokka:Geometria Luokka:Seulonnan keskeiset artikkelit
Homo antecessor

Homo antecessor eli euroopanihminen on sukupuuttoon kuollut ihmislaji, joka eli noin 1,0–0,8 miljoonaa vuotta sitten Etelä-Euroopassa ja Pohjois- Afrikassa. Lajilla oli suhteellisen modernit kasvot. Se harjoitti mahdollisesti monimutkaisia hautausrituaaleja. Laji tunnetaan Pohjois-Espanjan Atapuercasta vuonna 1994 löydetyistä fossiileista, jotka on ajoitettu 857 000–780 000 vuoden taakse. Vuonna 2005 lajista löytyi uusi alaleuan kappale. Myös Pohjois-Algerian Tighennifistä, Etiopian Bourimuodostumasta, Eritrean Buiasta ja Kenian Olorgesailiesta löytyneet 1,0–0,75 miljoonaa vuotta vanhat fossiilit saattavat olla euroopanihmisestä. Euroopanihmisen sijainti ihmisen sukupuussa on epävarma. Sen on arveltu saattavan olla nykyihmisen esi-isä. Jotkut tutkijat pitävät sitä varhaisena heidelberginihmisenä, josta nykyihminen kehittyi, toiset afrikanpystyihmisen ja heidelberginihmisen välisenä siirtymämuotona, ja jotkut erillään kehittyneenä afrikanihmisen muotona. Tiedot euroopanihmisen piirteistä perustuvat Espanjasta löytyneisiin 14 kallon palaseen ja kahteen osittain säilyneeseen alaleukaan. Nämä fossiilit ovat peräisin 8–14 eri yksilöstä, joiden ikähaarukka oli 3–18 vuotta. Euroopanihmisen kasvojen keskiosa oli ihmismäinen, sen silmäkuoppien yläpuolella oli yhtenäisestä luuharjanteesta muodostuneet kaaret, aivojen tilavuus oli yli 1000 cm3, leuka oli ohuempiluinen kuin afrikanihmisellä, alaetu- ja kulmahampaat olivat kapeat ja niiden muoto oli erilainen kuin afrikanihmisellä, välihampaat olivat leveät ja alavälihampaat kaksijuuriset. Sen pituus oli noin 167–183 cm, ja mies painoi noin 90 kg. Euroopanihminen osasi käyttää kivityökaluja, sillä sen löytöpaikasta löytyneissä eläinten jäännöksissä on merkkejä niiden käytöstä. Myös joissain ihmisjäännöksissä oli samanlaisia jälkiä, mikä viittaa kannibalismiin. == Lähteet == == Aiheesta muualla == * http://www.jqjacobs.net/anthro/paleo/antecessor.html Luokka:Ihmisen evoluutio Luokka:Ihmiset Luokka:Esihistorialliset nisäkkäät
Ivan Capelli

Ivan Franco Capelli (s. 24. toukokuuta 1963 Milano, Italiahttps://results.motorsportstats.com/drivers/ivan-capelli/career) on entinen italialainen autourheilija. == Kilpailu-ura == === Uran alkuvaiheet === Ivan Capelli nousi vuonna 1982 19-vuotiaana kartingista Italian Formula 3 -sarjaan. Capelli näytti heti nopeutensa, ja vuonna 1984 hän nousi jo astetta korkeammalle, Euroopan Formula 3 -mestaruussarjaan. Nopeutensa ansiosta Capelli nousi jo seuraavana vuonna Formula 3000 -sarjaan ja ajoi Formula 3000:n ohella kaksi Formula 1 -kilpailua. === F1-ura === Ensimmäiset askeleet Formula 1 -sarjassa Capelli otti vuonna Euroopan GP:ssä Tyrrellin autolla. Toisessa kilpailussaan, Australian Grand Prix'ssa, hän sijoittui neljänneksi. Kaudella hän ajoi AGS:n autolla Italian ja Portugalin Grand Prix't, joista molemmista oli tuloksena keskeytys. Ensimmäisen kokonaisen kauden hän sai ajaa Leyton House March -tallin autolla ja osoitti kykynsä hankkimalla kauden neljännessä kilpailussa Monacon kapeilla kaduilla pisteen, joka kuitenkin lopulta jäi hänen ainoakseen sinä vuonna. Seuraavana vuonna Capelli ajoi uransa parhaan kauden. Hän keräsi 17 pistettä ja sijoittui lopulta MM-sarjan sijalle 7. Seuraavat kolme vuotta Leyton Houseksi nimensä vaihtaneessa tallissa menivät huonommin, mutta vuonna 1992 Capelli sai oikean unelmatilaisuuden näyttää osaamistaan, kun Ferrari pestasi hänet yhdeksi kaudeksi ajamaan kotimaansa punaisissa väreissä. Capelli hankki kuitenkin vain kolme pistettä eli yhtä paljon kuin hän oli hankkinut uransa ensimmäisellä kaudella, jolloin hän ajoi vain kaksi kilpailua. Capelli oli lopulta vasta 13. MM-sarjassa. Vuonna 1993 hän ajoi enää kaksi kilpailua Jordanin väreissä, muttei hankkinut yhtään MM-pistettä. === F1:n jälkeinen ura === Formulauran jälkeen Capelli siirtyi Saksan Super Tourenwagen Cup -sarjaan. Vuonna 1994 hän sijoittui Nissanillaan 11. lopullisissa pisteissä. Capelli ajoi sarjassa kausina 1994–1996 ja siirtyi kaudeksi 1997 FIA GT Championshipiin, Konrad- Porschen leipiin. Sen jälkeen hän piti kaksi kautta taukoa, vain palatakseen vuonna 2000 jälleen FIA GT:n pariin, tällä kertaa Ferrarin leipiin. Kauden 2001 hän ajoi Sportscar World Championship -urheiluautosarjassa. Sen jälkeen hän on ajanut muutaman kilpailun kaudessa eri urheiluautoluokissa, ja toiminut italialaisen Rai Uno -televisiokanavan F1-kommentaattorina. == Lähteet == == Aiheesta muualla == * Ivan Capellin F1-tilastoja F1-ruutu-sivustolla Luokka:Italialaiset Formula 1 -kuljettajat Luokka:World Touring Car Championship -kuljettajat Luokka:Porsche Supercup -kuljettajat Luokka:Vuonna 1963 syntyneet Luokka:Elävät henkilöt
Columbia (joki)

Columbia (, ) on Tyyneenmereen laskeva joki Pohjois-Amerikassa. Columbiajoen löysi tutkimusmatkailija Robert Gray 11. toukokuuta 1792. Hän antoi sille nimen laivansa mukaan. == Maantiede == Columbia saa alkunsa Kanadan puolelta, Kalliovuorten läntisiltä rinteiltä Brittiläisestä Kolumbiasta. Se virtaa sieltä Yhdysvaltojen puolelle Washingtonin osavaltioon, missä se laskee Tyyneenmereen. Columbiajoen pituus on 2 044 kilometriä ja sen kokonaisvirtaama on 7 400 m³/s. Joen valuma-alueen pinta-ala on 155 000 km². Joen varrella sijaitsevia kaupunkeja ovat muun muassa Castlegar ja Trail Brittiläisessä Kolumbiassa, Vancouver Washingtonissa ja Portland Oregonissa. == Vesivoima == Columbia on Pohjois-Amerikan suurin vesivoiman tuotantoon valjastettu joki. Sivujokineen se vastaa kolmasosaa Yhdysvaltojen vesivoimapotentiaalista. Koko joen Yhdysvaltojen alueella virtaava osuus on täysin vesivoimatuotannossa. Joen varrella sijaitsee useita suuria vesivoimaloita, joista suurin on Grand Couleen pato. Grand Couleen ja Bonnevillen patojen rakentaminen oli tärkeää Yhdysvaltojen menestyksele toisessa maailmansodassa, sillä lentokoneisiin käytetyn alumiinin tuottamiseen tarvittiin runsaasti sähköä. ===Bonnevillen voimala=== * Korkeus 167 m * Bonnevillen padolla Columbiajoen virtaama on 5 223 m³/s * Putousero 18,5 metriä. * Kokonaispituudeltaan Bonnevillen pato on 1 056 metriä * Padon kahdessa koneasemassa on yhteensä 21 Kaplan-turpiinia * Kokonaissähköntuotantokapasiteetti 1 084 megawattia * Bonnevillen padon ohittaa vuosittain arviolta 700 000–1 000 000 ylösvaeltavaa aikuista lohta * 30–50 miljoonaa alasvaeltavaa lohenpoikasta. ==Sivujoet== Aakkosjärjestyksessä: *Canoe River *Chelan River *Chinook River *Clatskanie *Columbia River *Colville River *Cowlitz River *Deschutes River *Entiat River *Flathead River *Grays River *Hood River *John Day River *Kalama River *Kicking Horse River *Klickitat River *Kootenay River *Lewis River *Lewis and Clark River *Methow River *Multnomah Creek *Nespelum River *Okanogan River *Pend Oreille River *Sandy River *Sanpoil River *Skipanon River *Snake River *Spokane River *Umatilla River *Walla Walla River *Wallacut River *Washougal River *Wenatchee River *Willamette River *Wind River *Yakima River *Youngs River == Lähteet == == Aiheesta muualla == *Bonnevillen voimalaitoksen sivut Luokka:Oregonin joet Luokka:Washingtonin joet Luokka:Brittiläisen Kolumbian joet * Luokka:Seulonnan keskeiset artikkelit
Homo rhodesiensis

Rhodesianihminen (Homo rhodesiensis) oli mahdollinen ihmislaji, jonka kallo löydettiin Pohjois-Rhodesiassa (nykyisin Sambia) sijaitsevasta rauta- ja sinkkikaivoksesta. Löydön teki 1921 sveitsiläinen kaivostyöntekijä Tom Zwiglaar. Kallon lisäksi löydettiin toisen yksilön yläleuka, sääriluu, ristiluu ja paloja reisiluusta. Rhodesianihminen eli 125 000–400 000 vuotta sitten. Laji oli heidelberginihmisen tapainen nykyihmisen edeltäjä, jonka kallo muistutti neandertalinihmisen kalloa ja aivokoppa oli nykyihmisen ja neandertalinihmisen välimaastosta. Rhodesianihmisen aivotilavuus oli 1 300 cm3. Rhodesianihmistä on joskus virheellisesti väitetty hyvin vanhaksi, jopa 1,75–2,5 miljoonan vuoden ikäiseksi. Useimmat nykyiset tutkijat uskovat rhodesianihmisen kuuluneen heidelberginihmisten ryhmään, mutta on myös ajateltu sen kuuluvan arkaaiseen Homo sapiens -ryhmään ja ehdotettu nimeä Homo sapiens rhodesiensis. == Katso myös == * Ihmisen evoluutio == Lähteet == Luokka:Ihmisen evoluutio Luokka:Ihmiset Luokka:Esihistorialliset nisäkkäät
Judd

Judd oli Formula 1-sarjassa kausina 1988–1992 käytetty moottori. Yhtiön perusti John Judd yhdessä Jack Brabhamin kanssa. == F1-Historia == Judd tuli ensimmäistä kertaa F1-sarjaan vuonna 1988 kolmen tallin moottorinvalmistajana. Tallit olivat edellisen kauden mestaritalli Williams, sekä March ja Ligier. Ensimmäisen kilpailun saldo ei ollut huikea, koska ainoa maaliin päässyt Judd- moottoria käyttänyt kuljettaja Stefan Johansson oli yhdeksäs jääden kolme kierrosta voittaja Alain Prostista. Yhdeltä hajosi kytkin, toiselta vaihdelaatikko, ja lopuilta kolmelta moottori. Ensimmäisen pisteen Judd- moottorille toi Williamsin Riccardo Patrese, kun hän oli kuudes kauden kolmannessa GP:ssä Monacossa. Vuonna 1989 Judd toimitti moottoreita neljälle tiimille: Marchille jo toista kautta, sekä uusina tiimeinä EuroBrunille, Brabhamille ja Lotukselle. Juddin lyhyen historian parhaimmat saavutukset olivat neljä 2. sijaa, joista kolme vuonna 1988 ja yksi 1990, neljä 3. sijaa, (yksi 1988, kaksi 1989, sekä yksi 1991) sekä kolme nopeinta kierrosta. == Lähteet == Luokka:Brittiläiset teollisuusyritykset Luokka:Autourheiluun erikoistuneiden moottoreiden valmistajat Luokka:Formula 1 -moottorit
Homo georgicus

Homo georgicus eli georgianihminen on ihmislaji, jota ehdotettiin käteväihmisen ja pystyihmisen välimuodoksi Georgiasta 1999 ja 2001 löydettyjen pääkallojen ja hampaiden perusteella. Osittainen luuranko löydettiin 2001. Fossiilit ovat n. 1,8 miljoonaa vuotta vanhoja. Aluksi tutkijat luulivat kymmeniä pääkalloja löydettyään niiden kuuluvan afrikanihmiselle, mutta niiden poikkeava koko sai tutkijat harkitsemaan uutta lajia, Homo georgicusta, joka olisi käteväihmisen seuraaja ja aasialaisen pystyihmisen edeltäjä. Laji oli ensimmäinen alkuihminen, joka saapui Eurooppaan. Ihmislaji kehittyi Afrikassa noin 1,8 miljoonaa vuotta sitten. Lajin aivotilavuus oli 600 kuutiosenttimetriä, ja se oli pienikokoinen. Lajin luultiin olevan pienikokoisin ennen kuin floresinihminen löydettiin Indonesiasta, Floresin saarelta. Laji saapui Eurooppaan mahdollisesti n. 800 000 vuotta ennen pystyihmistä. == Katso myös == * Ihmisen evoluutio == Aiheesta muualla == * Hominid species * Skull D2700 * http://www.rolexawards.com/laureates/laureate-82-lordkipanidze.html Luokka:Ihmisen evoluutio Luokka:Ihmiset Luokka:Esihistorialliset nisäkkäät en:Homo erectus#Homo erectus georgicus
Wolfgang Kramer

Wolfgang Kramer (s. 29. kesäkuuta 1942) on saksalainen insinööri. Hän on tunnettu lauta- ja korttipelien suunnittelijana. Vuodesta 1989 hän on toiminut päätoimisena pelisuunnittelijana ja hänen suunnittelemansa pelit ovat saaneet useita palkintoja. Kramer työskentelee tavallisesti yhteistyössä muiden pelisuunnittelijoiden kanssa, joista tunnetuimpia ovat olleet Richard Ulrich ja Michael Kiesling. ==Valikoima Kramerin pelejä== Kramerin suunnittelemia pelejä on julkaistu yli sata. ===Kaksinkertaisesti palkitut=== Pelit, jotka ovat saaneet sekä Spiel des Jahres että Deutscher Spiele Preis -palkinnot. * 2000 Torres yhteistyössä Michael Kieslingin kanssa (Deutscher Spiele Preis 2. palkinto) * 1999 Tikal yhteistyössä Michael Kieslingin kanssa * 1996 El Grande yhteistyössä Richard Ulrichin kanssa ===Spiel des Jahres -palkitut=== * 2005 Sellaista sattuu! yhteistyössä Michael Kieslingin kanssa, ehdokkuus * 2000 Java yhteistyössä Michael Kieslingin kanssa, ehdokkuus * 1999 Tikal yhteistyössä Michael Kieslingin kanssa, voittaja * 1996 El Grande yhteistyössä Richard Ulrichin kanssa, voittaja * 1987 Auf Achse, voittaja * 1984 Heimlich & CO., voittaja ===Deutscher Spiele Preis -palkitut=== * 2000 Die Fürsten von Florenz (eng. Princes of Florence) yhteistyössä Richard Ulrichin kanssa, 3. palkinto * 1994 Ota 6!, 1. palkinto ===Palkitut lastenpelit=== * 2000 Piraten- Pitt * 1991 Corsaro ==Aiheesta muualla== * http://www.kramer-spiele.de Luokka:Saksalaiset lautapelisuunnittelijat Luokka:Vuonna 1942 syntyneet Luokka:Elävät henkilöt
Verdun

Verdun (muinaissaksa: Wirten, kaupungin virallinen nimi ennen vuotta 1970 oli Verdun-sur-Meuse) on Maasjoen rannalla Meusen departementissa Lorrainen alueella Koillis-Ranskassa sijaitseva kaupunki. Vuonna 2018 kaupungissa oli 17 161 asukasta. Kaupungin pinta-ala on 31,0 neliökilometriä. Verdun oli gallialaisten perustama, mutta se roomalaistui myöhemmin. Kaupungin latinankielinen nimi oli Verodunum. Neljänneltä vuosisadalta asti kaupungissa on sijainnut piispanistuin. Vuonna 843 kaupungissa solmittu Verdunin sopimus jakoi frankkien valtakunnan kolmeen osaan Kaarle Suuren pojanpoikien kesken. Verdun kuului Lotharingiaan ja siitä, kuten koko Lorrainesta, tuli kiistakapula Ranskan ja Saksan välillä yli tuhannen vuoden ajaksi. Ensimmäisen maailmansodan aikana vuonna 1916 kaupungin alueella käytiin tuhoisa Verdunin taistelu. Kaupunkia pommitettiin myös toisessa maailmansodassa. == Lähteet == == Aiheesta muualla == Luokka:Ranskan kaupungit Luokka:Meusen kunnat
Villin Pohjolan kulta

Villin Pohjolan kulta on Aarne Tarkaksen käsikirjoittama ja ohjaama elokuva vuodelta 1963. Elokuva on vuonna 1955 valmistuneen elokuvan Villi Pohjola jatko-osa. Sarjaan tehtiin kolmaskin osa nimeltä Villin Pohjolan salattu laakso (1963). Neljäs osa, työnimeltään Korven kostajat, jäi suunnitteluasteelle. Villin Pohjolan kulta on kuvattu elo-syyskuussa 1962 Kuusamossa. . Elokuvan tuottaja on Toivo Särkkä ja tuotantoyhtiö Suomen Filmiteollisuus. Elokuvassa on paljon aineksia vanhoista lännenelokuvista Lapin kultaryntäyksen aikoihin hiukan parodisestikin sovellettuna, mutta tapahtuma-aikaa ei elokuvassa määritellä. Tapahtumat sijoittuvat paikkaan, jota ”ei löydy Maanmittaushallituksen kartoista, mutta jokaisen romantiikkaa ja seikkailuja rakastavan ihmisen mielikuvituksesta se sitä varmemmin voi löytyä”.Päivän elokuvia, Tv-maailma 20/2011, s. 21. ==Juoni== Vornan veljekset (Åke Lindman, Helge Herala ja Vili Auvinen) ovat saapuneet pankinjohtajan ja saluunanpitäjän vallassa olevaan kaupunkiin, jossa on käynnissä monenlaista vehkeilyä. Veljekset joutuvat hankaluuksiin, sillä heitä epäillään vuosia aiemmin tapahtuneesta ryöstömurhastaPajukallio, Arto: Elokuvat. Helsingin Sanomat 25.5.2011, s. D 7.. Elokuvassa on nuorimman veljen (Vili Auvinen) ja Karin Jäärän (Tamara Lund) romanssi, jonka vaikeutena on, että Karin on jo luvattu toiselle miehelle. Veljekset selvittelevät elokuvassa välejään niin virkavallan kuin Pohjolan väenkin kanssa. ==Näyttelijät== == Lähteet == Luokka:Aarne Tarkaksen käsikirjoittamat elokuvat Luokka:Aarne Tarkaksen ohjaamat elokuvat Luokka:Suomalaiset seikkailuelokuvat Luokka:Suomalaiset lännenelokuvat Luokka:Suomalaiset mustavalkoelokuvat Luokka:Vuoden 1963 suomalaiset elokuvat
Kenyanthropus platyops

Kenyanthropus platyops eli kenianesi-ihminen oli noin 3,5–3,3 miljoonaa vuotta sitten elänyt varhainen apinaihminen. Lajin kallon pieniä sirpaleita löysi brittiläinen paleontologi Meave Leakey 1998 ja 1999 Keniasta Turkanajärven länsipuolelta. Samasta kerrostumasta on löytynyt myös alaleuka, hampaita ja lisää kallon sirpaleita, joiden kaikkien uskotaan kuuluvan samalle lajille kuin kallokin. Kallon huonon kunnon vuoksi kaikki tutkijat eivät ole yhtä mieltä siitä, että kyseessä on uusi suku ja laji, vaan että kyse on afarinapinaihmisestä. Jotkut haluavat sijoittaa sen sukuun Paranthropus tai Homo.Valste 2012, s. 161. Merkittävintä lajissa on sen litteä naama, jonka aiemmin uskottiin kehittyneen noin 2 miljoonaa vuotta sitten. Laji mahdollisesti kilpaili samaan aikaan Australopithecus-lajien kanssa, ja se vaikuttaisi sopivan ihmisten kehityslinjaan paremmin kuin muut aikansa lajit, joiden aiemmin epäiltiin edeltäneen sukua Homo.Lasse Berg, Gryning över Kalahari, Ordfront 2007 sivu 96. Lajin löytyminen vahvisti sitä käsitystä, että sen aikalainen afarinapinaihminen ei olekaan ihmisen esi-isä.Valste 2012, s. 156–159. Kenianesi-ihmisen suhdetta ihmisen kehityslinjaan ei kuitenkaan vielä tiedetä varmasti. Jos se osoittautuu ihmisen kantamuodoksi, useimmat Australopithecukset eivät sitä silloin voisi olla.Valste 2012, s. 161–162. Lajin kasvojen piirteet ovat kehittyneet, mutta aivokopan muoto ja rakenne on alkeellinen. Aivotilavuus on luultavasti korkeintaan vain 400 kuutiosenttimetriä. Poskiluut ovat suuret ja litteät ja sijaitsevat hyvin edessä leukoihin nähden. Etu- ja kulmahampaat ovat melko pienet. Laji onkin näyttänyt ihmismäisemmältä kuin esimerkiksi sen aikalainen afarinapinaihminen. Sen asennosta ja liikkumistavasta ei tiedetä mitään.Valste 2012, s. 158–161. ==Lähteet== * ===Viitteet=== Luokka:Ihmisen evoluutio Luokka:Isot ihmisapinat Luokka:Esihistorialliset nisäkkäät
Orrorin tugenensis

Orrorin tugenensis eli tugeninapinaihminen oli varhainen ihmisapina, jota pidetään toiseksi vanhimpana mahdollisena ihmisten esi-isänä. Se on ainut sukuunsa sijoitettu laji. Orrorin tugenensis eli noin 6,1–5,8 miljoonaa vuotta sitten mioseenikaudella. Tähän asti löydetyt fossiilit ovat kuuluneet ainakin viidelle eri yksilölle. Reisiluun perusteella on päätelty sen kävelleen pystyasennossaValste 2012, s. 81 - 86. ja olkaluu viittaa siihen että laji pystyi kiipeilemään puissa. Teoriaa tugeninapinaihmisen pystyasennosta on myös epäilty, sillä nelijalkaisesti liikkuvien nykypaviaanien reisiluut muistuttavat tugeninapinaihmisen reisiluuta. Ensimmäisen lajiin liittyvän löydön teki tiedettävästi Martin Pickford vuonna 1974. Hän löysi Kenian Tugenkukkuloilta alaposkihampaan. Vuonna 2000 ranskalais-kenialainen tutkimusryhmä, jota johtivat Pickford ja Brigitte Senut, löysi samoilta kukkuloilta lajin fossileita.Berg, Lasse: Gryning över Kalahari, s. 95. Ordfront, 2007. Löydön tehnyt tutkija esittää nykyisten apinoiden ja ihmisen eronneen 7 miljoonaa vuotta sitten, mikä eroaa jonkin verran molekyylikellon arvioimista luvuista. Hampaiden perusteella tugeninapinaihmisen ruokavalio oli samankaltainen kuin nykyisillä ihmisillä, ja laji todennäköisesti söi paljon hedelmiä ja kasviksia ja satunnaisesti lihaa. Hedelmien puutteessa laji olisi pystynyt syömään myös kovempaa ravintoa, kuten siemeniä ja pähkinöitä. Orrorin tugenensis oli noin nykyisten simpanssien kokoinen. Laji muistuttaa nykyisiä esi-ihmisiä enemmän kuin Australopithecus afarensis, varhainen eteläapina, joita pidetään ihmisten esi-isinä, ja kaiken lisäksi Orrorin tugenensis on elänyt yli 1,5 miljoonaa vuotta aikaisemmin. Tämän vuoksi Australopithecus- sukua on esitetty ihmisten kehityspuun sivuhaaraksi. Laji eli metsäisellä alueella eikä savannilla, missä nykytutkimuksen valossa on päätelty varhaisten ihmisten ja pystyasentoisen kävelytyylin kehittyneen. ==Lähteet== * === Viitteet === == Aiheesta muualla == * http://www.esi- topics.com/fbp/comments/december-01-Martin-Pickford.html * http://cogweb.ucla.edu/EP/Orrorin.html Luokka:Ihmisen evoluutio Luokka:Isot ihmisapinat Luokka:Esihistorialliset nisäkkäät
Ubongo

Ubongo on Grzegorz Rejchtmanin suunnittelema vuonna 2003 julkaistu lautapeli. Pelissä on tarkoitus ratkaista määräajassa tehtävä, nopeimmin ratkaisun löytänyt saa parhaat asemat jatkoon. ==Tarina== Pelissä on afrikkalainen taustatarina. Pelaajat yrittävät hankkia jalokiviä kohdaten erilaisia viidakosta tai savannilta tuttuja eläimiä tai esineitä. ==Pelin kulku== Ubongon pelimekaniikka on abstraktia ongelmanratkaisemista, joka muistuttaa tietokonepeliklassikko Tetristä. Jokaisella pelaajalla on valikoima erimuotoisia paloja. Kierroksen alussa pelaajat ottavat itselleen pelilaudan, jossa on alue paloja varten. Valittu määrä paloja on saatava sopimaan pelilaudan alueeseen tiimalasin juostessa. Ensimmäiseksi ongelman ratkaissut pelaaja saa valita itselleen jalokiviä ensimmäisenä. Kaikki pelaajat, jotka ratkaisivat ongelman ennen ajan loppuun kulumista, saavat kaksi vierekkäistä jalokiveä järjestetyltä jalokivilaudalta. Usean kierroksen jälkeen pelin voittaa pelaaja, jolla on eniten samanvärisiä jalokiviä. Tämän saavuttamiseksi usein ensimmäisenä jalokiviä valitsemaan päässyt pelaaja on parhaassa asemassa. == Palkinnot == * Vuoden perhepeli 2007.| ==Aiheesta muualla== * http://www.competo.fi/product_details.php?p=91 Pelin suomenkielisen version julkaisseen Competo:n tuotesivu == Lähteet == Luokka:Perhepelit
Junkers Ju 90

Junkers Ju 90 oli saksalainen nelimoottorinen Lufthansalle suunniteltu matkustajakone. Se perustui prototyyppiasteelle jääneeseen Junkers Ju 89 -pommikoneeseen. Luftwaffe käytti Ju 90 -koneita sotilaskuljetuksiin toisen maailmansodan aikana. Koneita rakennettiin 17 kappaletta. == Tekniset tiedot (Junkers Ju 90 A-1) == == Aiheesta muualla == *Zivile Luftfahrt: Junkers Ju 90 *Lexikon der Wehrmacht: Junkers Ju 90 *LuftArchiv.de: Junkers Ju 90 *Hugo Junkers Ju 90 Luokka:Saksalaiset matkustajalentokoneet Luokka:1930-luvun matkustajalentokoneet Luokka:Saksalaiset kuljetuskoneet Luokka:1930-luvun kuljetuskoneet
Jere (sarjakuva)

Jere (Zits) on Jerry Scottin käsikirjoittama ja Jim Borgmanin piirtämä sarjakuva, joka kertoo teini-ikäisestä Jere Tuunasesta, hänen perheestään ja ystävistään. Strippiä alettiin julkaista heinäkuussa 1997. Suomessa Jere ilmestyy strippeinä sanomalehdissä, ja Arktinen Banaani on julkaissut sarjakuva-albumeita. Jerry Scott kirjoittaa myös Baby Blues -nimistä sarjakuvaa. == Henkilöt == * Jere Tuunanen (Jeremy Duncan): 15-vuotias lukiolaispoika * Kaarina Tuunanen (Connie Duncan): Jeren äiti * Valto Tuunanen (Walt Duncan): Jeren isä, ammatiltaan hammaslääkäri * Hector (Hector Garcia): Jeren paras kaveri * Saara (Sara Toomey): Jeren tyttöystävä * Ringo (tai Läpi) (Pierce): Lävistyksistä pitävä Jeren bändikaveri * Risto ja Liisa (Rich and Amy): Jeren luokkakavereita, jotka ovat jatkuvasti kiinni toisissaan * Jori (Chad Duncan): Jeren yliopistoa käyvä isoveli * Riitta (Brittany): Jeren luokkakaveri * S'tina (D'ijon): Ringon tyttöystävä * Suvi (Autumn): Hectorin vegetaristinen tyttöystävä == Suomessa julkaistut albumit == * Jere 1: Murkun merkit, Arktinen banaani * Jere 2: Teinitärinää * Jere 3: Kasvuspurtti * Jere 4: Silmäpeliä * Jere 5: Kimpassa? * Jere 6: Kaikki mitä et ole halunnut tietää teineistä * Jere 7: Riski ryhmä * Jere 8: Teinin elämä ja teot * Jere 9: Leuhkat eväät * Jere 10: Pyörillä päästään * Läpiä päähän (Jere 11, numerointi on jäänyt pois tästä alkaen) * Huulen viemää (Jere 12) * Zombie-vanhemmat (Jere 13) ==Lähteet== == Aiheesta muualla == * King Features. Jere * Kvaak.fi. Tekijät Suomessa * Jum Borgman - Political Cartoonist Luokka:Yhdysvaltalainen sarjakuva Luokka:Strippisarjakuva
Madame Tussauds

Madame Tussauds on Lontoossa sijaitseva vahakabinetti. Kabinetissa on esillä lukuisia tunnetuista henkilöistä tehtyjä vahanukkeja. Nykyään Madame Tussaudsin vahakabinetteja on lisäksi Amsterdamissa, Hongkongissa, Las Vegasissa, Berliinissä, New Yorkissa, Shanghaissa ja Washingtonissa. Elokuussa 2009 avattiin vahakabinetti myös Hollywoodissa. Madame Tussauds on maailman tunnetuin vahakabinetti. Kabinetin perustaja Madame Tussaud (1761–1850), syntyään Marie Grosholtz, tutustui vahamallien tekoon hänen äitinsä työskennellessä Strasbourgissa lääkäri Philippe Curtiuksen taloudenhoitajana. Ranskan suuren vallankumouksen aikana Marie pakotettiin tekemään kuolinnaamioita giljotiinilla mestattujen, kuten Charlotte Cordayn ja Maximilien Robespierren, päistä. Hän meni naimisiin insinööri Francois Tussaud’n kanssa, mutta erosi tästä myöhemmin. Napoleonin sotien melskeessä rouva Tussaud joutui siirtymään vahanukkeineen Britanniaan, missä hän kiersi alkuun esittelemässä työnantajaltaan perimäänsä kokoelmaa. Vuonna 1835 hän perusti Lontooseen Baker Streetille pysyvän näyttelyn, joka muutti Tussaud’n pojanpojan siirtämänä nykyiselle paikalleen Marylebone Streetille vuonna 1884. Vahakabinetissa ovat esillä muun muassa Elvis Presley ja Elisabet II. Siellä on myös erityinen kauhuosasto, joka sisältää muun muassa sarjan kuuluisien murhaajien vahakuvia, alkaen vaimonsa murhanneesta tohtori Crippenistä aina Lee Harvey Oswaldiin. Muuan kuuluisa kohde on Tableaux-ullakkohuone, jossa prinsessa Ruusunen nukkuu vuoteellaan; nuken sisällä on kone, joka saa rintakehän kohoilemaan niin, että prinsessa näyttää todella nukkuvan. 1960-luvun lopussa kabinettiin pääsivät myös viihdemaailman kuuluisuudet. Myös Trafalgarin taistelusta on oma kaksikerroksinen asetelmansa. == Lähteet == == Aiheesta muualla == * V. Resko : Mme Tussaud'n kabinetti. Käynti maailmankuulussa vahakuvakokoelmassa Lontoossa, Karjala, 04.06.1939, nro 147, s. 21, Kansalliskirjaston digitaaliset aineistot Luokka:Lontoon museot Luokka:Seulonnan keskeiset artikkelit
Moustier-kulttuuri

thumb|right|250px|Moustierin kulttuurin pisaramaisia kirveitä. Moustier- kulttuuri oli kivikautinen kulttuuri, joka yleensä yhdistetään neandertalinihmisiin Euroopassa, Aasian länsiosissa ja Pohjois-Afrikassa jääkauden aikana noin 40 000 vuotta sitten. Kulttuurille ovat tunnusomaisia käsikirveet, joita valmistettiin lohkomalla kiviä. == Galleria == |Noin 70000 vuotta vanhan Shanidarin luolan neandertalilaisen ennallistus. File:Range of Homo neanderthalensis.png| Ihmislajin Homo neanderthalensis aikoinaan asuttama alue File:Neanderthal Flintworkers (Knight, 1920).jpg|"Le Moustier", taiteilijan Charles R. Knight näkemys neandertalilaisista. File:RacloirLa Quina MHNT PRE.2009.0.206.1 (2).jpg|"Racloir", Moustierin kulttuurin kaavin- veitsi. File:Biface, Moustérien - Igé, Saône-et-Loire.jpg|2-puolisesti isketty kirves tai kaavin. File:Biface cordiforme Moustérien Musée Saint-Remi 21092016.jpg|2-puolisesti isketty pisaramainen käsikirves. File:Biface Moustérien Muizon Musée Saint-Remi 21092016.jpg|2-puolisesti isketty kolmiomainen käsikirves. File:Mousterian tool 4 form Syria (University of Zurich).JPG|Syyriasta löydetty Moustierin kulttuurin työkalu. == Katso myös == *Levalloisin kulttuuri *Châtelperronin kulttuuri *Aurignacin kulttuuri == Lähteet == Luokka:Kivikauden kulttuurit
Minimoni

Minimoni () oli japanilainen popyhtye ja idoliryhmä. Se muodostettiin suuremman Morning Musume -yhtyeen jäsenistä ja se oli osa Hello! Project -kollektiivia. Kaikki Minimonin jäsenet olivat alle 150 cm:n pituisia. Alun perin yhtyeessä oli neljä jäsentä: Mari Yaguchi, Nozomi Tsuji, Ai Kago ja Coconuts Musume -yhtyeen Mika Todd. Ensimmäiset singlensä se julkaisi vuonna 2001. Myöhemmin ryhmään liittyi myös Ai Takahashi. Minimoni oli olemassaolonsa ajan yksi Morning Musumen suosituimmista alaryhmittymistä vaihtelevan ja värikkään tyylinsä ja riehakkaiden esitystensä vuoksi. Yhtyeen musiikki oli hiukan lapsellista, kokeilevaa ja iloista poppia. == Diskografia == ==== Albumit ==== * Minimoni song daihyakka ikkan (2002) * Minimoni ja movie: Okashi na daibōken! Original Soundtrack (2003) * Minimoni Songs 2 (2004) ==== Singlet ==== * Minimoni jankenpyon! / Haru natsu aki fuyu daisukki! (2001) * Minimoni Telephone! Rin rin rin / Minimoni Bus Guide (2001) * Minihams no ai no uta (2001) * Minimoni hinamatsuri! / Mini Strawberry Pie (2002) * Aiin taisō / Aiin! Dance no uta (2002) * Genkijirushi no ōmori song / Okashi tsukutte okkasi! (2002) * Minihams no kekkon song (2002) * Rock ’n’ Roll kenchōshozaichi – oboechaina series (2003) * Minimoni kazoeuta – ofuro version / Minimoni kazoeuta – date version (2003) * Crazy About You (2003) * Mirakururun grand purin! / Pīhyara kouta (2003) * Lucky Cha Cha Cha! (2004) == Katso myös == *Minimoni ja movie: Okashi na daibōken == Lähteet == Luokka:Hello! Project Luokka:Japanilaiset tyttöbändit Luokka:Japanilaiset pop- yhtyeet Luokka:Japanilaiset idoliryhmät
Menšikov

Menšikov (, Suomen aatelissa Menschikoff) oli venäläinen ruhtinassuku, jonka eräs haara kuului 1800-luvulla myös Suomen aateliin. Se oli Suomen ainoa ruhtinaallinen aatelissuku, mutta suomalainen haara sammui vuonna 1893. Viitattu 19.12.2013. Suku polveutui Inkerin ensimmäisestä herttuasta, venäläisestä valtiomiehestä ja sotilaasta Aleksandr Danilovitš Menšikovista, joka oli alhaista syntyperää. Suomen aateliin suku liitettiin heinäkuussa 1833, kun silloinen Suomen kenraalikuvernööri ja Venäjän meriministeri Aleksandr Menšikov introdusoitiin Suomen ritarihuoneelle nimellä Menschikoff. Hänelle lahjoitettiin vuonna 1842 myös Anjalan sääntöperintötila. Suomalainen ruhtinassuku sammui Aleksandr Menšikovin ainoan pojan, kenraali Vladimir Menšikovin kuollessa Saksassa 27. syyskuuta 1893. ==Lähteet== ==Aiheesta muualla== Luokka:Suomalaiset aatelissuvut Luokka:Venäjän aateli
Nintendo DS Lite

Nintendo DS Lite on uudempi ja pienikokoisempi versio Nintendo DS -käsikonsolista. Konsoli on saatavana mustana, valkoisena, harmaana, vaaleanpunaisena, vihreänä, vaaleansinisenä, kullanvärisenä, laivastonsinisenä ja punaisena. Nintendo DS Litestä on saatavilla uudempi versio Nintendo DSi, joka julkaistiin Euroopassa 3. huhtikuuta 2009. ==Julkaisut== * Japani 2. maaliskuuta 2006. Värit: valkoinen (Crystal White), vaaleansininen (Ice Blue), tummansininen (Navy Blue). * Australia 1. kesäkuuta 2006. Väri: valkoinen (Polar White). * Pohjois-Amerikka 11. kesäkuuta 2006. Väri: valkoinen (Polar White). * Suomi ja Ruotsi 22. kesäkuuta 2006 (juhannuksen vuoksi). Värit: musta (Jet Black), vaaleanpunainen (Noble Pink), vaaleanvihreä, valkoinen. 12. lokakuuta 2007 julkaistiin uusi värivaihtoehto, hopea Hopea DS saapuu Eurooppaan . * Eurooppa 23. kesäkuuta 2006. Värit: musta, valkoinen, vaaleanpunainen. ==Uudistukset== * Merkittävästi pienempi ja kevyempi kuin alkuperäinen DS * Näytöt perinteisen DS:n ruutuja värikkäämmät ja kirkkaammat * Näyttöjen katsomiskulma leveämpi * Näyttöjen taustavalon kirkkaus säädettävissä * Mikrofoni siirretty ruutujen väliseen saranaan * Ohjaukseen käytettävä kosketuskynä pitempi ja paksumpi * Kosketuskynän säilytyspaikka siirretty laitteen takaosasta sivulle * Käynnistyspainike siirretty laitteen kannen sisältä sivulle * Jotta kone ei menisi vahingossa pois päältä, käynnistyspainiketta on pidettävä hetken aikaa pohjassa koneen sammuttamiseksi *Litelle suunniteltiin omia pelejä, mutta vain DS Lite Browser oli hyödyllisempi Litelle kuin DS:lle. Myöhemmin Browser julkaistiin DS:llekin. ==Tekniset tiedot== Nintendo DS Lite Nintendo DS Paino 218 g 274 g Mitat (suljettuna) 133,0 mm × 73,9 mm × 21,5 mm 148,7 mm × 84,7 × 28,9 mm Kynän mitat 87,5 mm (pituus) × 4,9 mm (halkaisija) 75,0 mm × 4,0 mm Ristiohjain 18,6 mm (halkaisija) Taustavalaistus 4 kirkkaustasoa 1 kirkkaustaso Akun kesto 15–19 tuntia (himmeimmällä taustavalaistuksella, joka on yhtä kirkas kuin normaalin DS:n ruudut) 5–8 tuntia (kirkkaimmalla taustavalaistuksella) 6–10 tuntia ==Lisälaitteet== *Rumble Pak *Nintendo DS Browser *Nintendo MP3 Player ==Lähteet== ==Aiheesta muualla== Nintendo Suomen virallisia kuvia Nintendo DS Litesta: musta , valkoinen , vaaleanpunainen . Luokka:Nintendo DS Luokka:Wi- Fi-laitteet de:Nintendo DS#Nintendo DS Lite
Tärölä

Tärölä () on taajama Pietarissa Venäjällä. Se sijaitsee kaupungin eteläisimmässä osassa Venjoen rannalla. Hallinnollisesti Tärölä on Puškinin piiriin kuuluva kunta (vuodesta 2005, aikaisemmin kuului lakkautettuun Pavlovskin piiriin). Asukkaita on vuoden 2002 väestönlaskennan mukaan 1 600 henkeä. 1900-luvulle saakka Tärölä oli Venjoen luterilaiseen seurakuntaan kuuluneiden inkerinsuomalaisten asuttama kylä. 1800-luvun lopulla seudulle syntyi pietarilaisten huvila-asutusta. Vuonna 1958 Tärölä sai kaupunkimaisen taajaman statuksen. Siellä toimii urheilukoulu, Puškinin piirin vesilaitos, maatalousyritys Nevskoje, leipomo ja kaksi maatalouden tutkimuslaitosta. ==Lähteet== ==Aiheesta muualla== * Tärölä Pietari-tietosanakirjassa Luokka:Venjoen kylät Luokka:Puškinin piiri
Tex (yksikkö)

Tex on langan pituusmassan yksikkö, jota käytetään tekstiili­teollisuudessa. Yksi tex on yksi gramma kilometriä kohti (1 g/km) eli milligramma metriä kohti (10-6 kg/m), toisin sanoen sellaisen tasa­paksun langan pituus­massa, josta yhden metrin pituisen osan massa on yksi milligramma. Texin yhteydessä voidaan käyttää SI-järjestelmän etu­liitteitä. == Katso myös == * Denier == Lähteet == * === Viitteet === Luokka:Yksiköt Luokka:Tekstiiliteollisuus
Jouni Mömmö

Jouni Heikki Mömmö (joskus myös Joni Mömmö, 15. joulukuuta 1955 – 26. lokakuuta 1991 Joensuuhttp://www.lammaszine.fi/blogi/kuolla-elavana-jouni- mommo-lyhyesti/) oli suomalainen muusikko, joka tunnetaan Mana Mana -yhtyeen laulajana, kitaristina ja laulunkirjoittajana.Mana Mana: Complete...Kaikki (kansilehtinen) Kuolemansa jälkeen Mömmöstä on muodostunut suomalaisen rockin kulttihahmo.Jokelainen, Jarkko: Rehtorin pojasta tuli mystinen kulttilaulaja. Helsingin Sanomat 18.2.2018, s. C 8. Mömmö kasvoi Joensuussa porvarilliseksi kuvaillussa perheessä ja kuului keskustanuoriin. Hän kirjoitti ylioppilaaksi Joensuun Keskustan lukiosta vuonna 1976. Sen jälkeen hän muutti Tukholmaan. Yritettyään opiskella hän alkoi tehdä satunnaisia hanttitöitä ja kokeilla huumeita. Myöhemmin hän asui Turussa, jossa hän tutustui siellä tapaamansa okkultismin harjoittajan kanssa magiaa käsitelleisiin kirjoihin. On sanottu, että Tukholmasta ja Turusta palattuaan Mömmö oli tuttavien kertomusten mukaan syvästi muuttunut. Hänen mielenterveytensä oli järkkynyt, ja hän oli ensimmäistä kertaa mielisairaalassa keväällä 1982. Mömmöllä diagnosoitiin skitsofrenia, ja hän oli sittemmin useita kertoja hoidettavana Koppolan ja Paiholan mielisairaaloissa Joensuussa. Vaikka laulaja Ismo Alanko kuvaili Mömmöä arkitodellisuudesta irtaantuneeksi, Mömmöstä tuli joksikin aikaa Sielun Veljet -yhtyeen läheinen yhteistyökumppani. Hän ajoi keikkabussia ja soitti syntetisaattoria yhtyeen ensimmäisillä keikoilla ja ensimmäisellä levyllä. Myös yhtyeen nimi oli Mömmön keksimä. Sielun Veljistä Mömmön sanottiin etääntyneen, kun muut jäsenet eivät uskaltaneet istua hänen ajamansa bussin kyydissä. Tämän jälkeen Mömmö toimi yhtyeessä Silmienvaihtajat, mutta tämänkin projektin on sanottu kaatuneen Mömmön harhoihin.Maallinen vaellus -kokoelman kansivihko Mömmö perusti Mana Mana -yhtyeen yhdessä kitaristi Otra Romppasen kanssa. Tämän yhtyeen riveissä Mömmö sai vihdoin musiikkiaan julki. Yhtyeen ainut valmistunut levy oli vuonna 1990 julkaistu Totuus palaa. Mana Mana oli tekemässä seuraavaa levyä, mutta kesken projektin Mömmö kuoli lääkkeiden yliannostuksen jälkeiseen hoitovirheeseen, jonka vuoksi hän tukehtui omaan oksennukseensa.Mana Mana: Complete... Kaikki Gaga Goodies OY, 2000. (Albumin sisäkansissa on lyhyt yhtyeen historia, jossa kerrotaan Mömmön ”kuolleen oman käden kautta kesken parhaan luomiskautensa”.)Mana Manan basistin Tuomas Moilasen kotisivu (kohdasta Mana Mana). http://www.rumba.fi/uutiset/jouni-mommon-kuolinpaivan- muistolle/https://yle.fi/aihe/artikkeli/2017/03/14/otra-romppanen- murheenlaakson-menninkainen Mömmön kuolemaa on arveltu paljolti itsemurhaksi. == Lähteet == == Kirjallisuutta == * * Kononen, Suonna: Hetken hän jaksoi heilua. Karjalainen 15.12.2015, s. 13. == Aiheesta muualla == * Jouni Mömmön kuva * Silmienvaihtajat. Facebook. Luokka:Suomalaiset kitaristit Luokka:Suomalaiset rocklaulajat Luokka:Suomalaiset sanoittajat Luokka:Sielun Veljet Luokka:Vuonna 1955 syntyneet Luokka:Vuonna 1991 kuolleet
Joseph Addison

Joseph Addison (1. toukokuuta 1672 Milston, Wiltshire - 17. kesäkuuta 1719 Kensington) oli englantilainen poliitikko, kielenkääntäjä, lehtimies ja kirjailija. Englannissa hänet muistetaan ennen kaikkea The Spectator -lehdestä, jota hän julkaisi vuosina 1711–1712 yhdessä Richard Steelen kanssa. Lehti pyrki valistusajan hengen mukaisesti edistämään perhearvoja.Joseph Addison. Encyclopedia Britannica. The Guardian on sen seuraaja. Addison käänsi klassikkoja latinasta englanniksi, muun muassa Vergiliusta, ja kirjoitti omia runojaan jo varsin nuorena. Ensimmäinen julkaistu teos oli kokoelma englantilaisten runoilijoiden elämäkertoja. Addisonin tunnetuin kaunokirjallinen teos on tragedia Cato, joka käsittelee Rooman valtakuntaan sijoittuvan tarinan kautta elämän ja yhteiskunnan peruskysymyksiä kuten monarkia vai tasavalta, yksilön vai yhteisön etu, tunteet vai järki. Caton sanotaan vaikuttaneen Yhdysvaltain vallankumoukseen ja perustuslakiin, sillä se oli George Washingtonin suosikkinäytelmä.America’s Founding Drama. Lehrman’s Institute. == Lähteet == == Aiheesta muualla == Luokka:Englantilaiset kirjailijat Luokka:Brittiläiset poliitikot Luokka:Vuonna 1672 syntyneet Luokka:Vuonna 1719 kuolleet
Ahrensburgin kulttuuri

Ahrensburgin kulttuuri oli Saksassa vallinnut jääkauden päättymisen aikainen kulttuuri, jossa ihminen sai elantonsa pyytämällä keskisuurta ja pienriistaa jääkauden aikaisen suurriistan hävittyä. Ahrensburgin kulttuuri tunnetaan siitä, että se viimeistään käytti jousta ja nuolta varmuudella.Saukkonen, s. 71. Ei tiedetä, liittyykö Ahrensburgin kulttuuri Hampurin kulttuuriin, mutta ajallisesti se on sen seuraaja. Ahrensburgiin liittyvät ensimmäiset nuolilöydöt. Kulttuurin alue oli melko lähellä jäätikön reunaa vaivaiskoivua kasvaneella tundralla, jolta se levisi itään aina Volga-Oka -joelle asti. Se levisi myös Pohjois-Puolaan ja Etelä-Tanskaan. Ahrensburgin kulttuuri ei ollut pieniä kiviesineitä valmistava mesoliittinen kulttuuri. Sen aikana kirveitä ja mikroliittejä ei vielä valmistettu mesoliittiseen tapaan, mutta mikroliittitekniikkaa ennakoivia esineitä kylläkin.Burenhult, s. 143. Ahrensburgin kulttuuriin liittyviä löytöjä on tehty muun muassa Meiendorfista, Stellmoorista ja Börneckesta. Kulttuuri ajoittuu jääkauden päättymisen aikaiseen kylmään nuorempaan dryaskauteen. Ahrensburgilaiset olivat pitkäkalloista itäistä tyyppiä, eivätkä he olleet todennäköisesti samoja kuin Hampurin kulttuurin luojat. Asumusten ympärille kasattiin kiviä, mitä ei ole todettu tehdyn Hampurin kulttuurissa.Saukkonen, s. 72. Ahrensburgilaiset laskivat uhrimenoissa järviin peuran luita samantyyppisesti kuin Hampurin kulttuurissa.Saukkonen, s. 69, 72.. Ahrensburgilaisilla oli peuranpäinen kulttipaalu, jollaista myös suomalais-ugrilaiset ovat käyttäneet. == Katso myös == * Azilin kulttuuri * Swidryn kulttuuri * Maglemosen kulttuuri == Lähteet == * * === Viitteet === Luokka:Saksan historia Luokka:Kivikauden kulttuurit
Saprotrofi

Saprotrofi eli mädänsyöjä on eliö joka elää kuolleella orgaanisella materiaalilla. Sana saprotrofi tulee kreikan kielestä sapro-('mädäntynyt') ja troph('ravinto'). Saprotrofeista käytetään myös nimitystä marraseliö. Saprotrofeja voivat olla esimerkiksi eläimet, sienet tai kasvit, jotka käyttävät ravinnokseen kuollutta orgaanista ainesta, esimerkiksi kuolleita kasvinosia, kuolleita eläimiä tai jotakin muuta kuollutta orgaanista materiaalia. Saprofyytti-termi on vanhempi termi saprotrofille. Se on harhaanjohtava, sillä määrite -fyytti ('phyte') tarkoittaa kasvia. Sanaa käytetäänkin nykyään yksinomaan kasveista, jotka käyttävät ravinnokseen kuollutta orgaanista ainesta. Nämä kasvit eivät yhteytä, joten niiltä yleensä puuttuu klorofyllin tuoma vihreä väri. Saprotrofit eivät ole loiseliöitä, koska ne eivät käytä eläviä eliöitä tai niiden tuottamia yhdisteitä elämiseen vaan elävät kuolleella materiaalilla. Suomessa kasvava mäntykukka (Monotropa hypopitys) on männyn kuolleilla kasvinosilla elävä saprofyytti. == Aiheesta muualla == * Tieteen termipankki: Saprotrofi Luokka:Sienitiede Luokka:Ekologia
Hyöty

Hyöty (engl. Utility) on taloustieteessä tai seurausetiikassa onnellisuuden tai tyytyväisyyden mitta, jonka oletetaan olevan lukuina mitattavissa. Tämän mitan avulla voidaan puhua mielekkäästi hyödyn lisäyksestä ja selittää ihmisten taloudellista käyttäytymistä ajatellen sen olevan rationaalista toimintaa, joka tähtää hyödyn määrän lisäämiseen. Mikrotaloustieteessä rationaalisuus on määritelty täsmällisesti hyödyn määrän maksimoivana käyttäytymisenä taloudellisten rajoitteiden alaisuudessa. Hyödyn käsitettä sovelletaan taloustietessä esimerkiksi indifferenssikäyrän muodossa, joka osoittaa eri hyödykekorit, jotka tuottavat yhtäläisen hyötymäärän. Siirryttäessä korkeammalle käyrälle, joka sisältää suuremman määrän hyödykkeitä, hyödyn määrä kasvaa. Jos kuluttajan preferenssit ovat rationaaliset, voidaan preferenssit ilmaista hyötyfunktion avulla. Tällöin hyötyfunktio saa suuremman arvon preferoidun hyödykekorin kohdalla verrattuna muihin hyödykekoreihin. Hyötyfunktio on järjestysasteikollinen mitta ja sille voidaan tehdä monotoonisesti kasvava muunnos ilman, että sen merkitys muuttuu. Yleensä hyötyfunktion arvoa käsitellään ordinaalisena mittana, jolloin hyötyfunktion arvoja ei voida vertailla eri ihmisten välillä. Hyvinvointitaloustieteessä tavoitteena on maksimoida koko yhteiskunnan hyötyä, jolloin usein tehdään vahvempi oletus ja käytetään hyötyfunktiota kardinaalisena mittana. Tällöin voidaan vertailla ja laskea yhteen eri ihmisten hyötyjä. ==Esimerkki henkilökohtaisesta hyödystä== Henkilö on asunnossaan nälissään. Hän saa leipäpalan ja syötyään palan hän saa toisen. Ensimmäisestä saadusta leipäpalasta on suurempi hyöty kuin toisesta. Jos henkilö saa rajattomasti leipäpaloja asuntoonsa, lopulta leipäpaloista ei ole hyötyä vaan haittaa niiden täyttäessä asunnon kokonaan. == Hyötyfunktioita == * Vakioisen substituutiojouston hyötyfunktio eli CES-hyötyfunktio * Kvasilineaarinen hyötyfunktio * Homoteettinen hyötyfunktio == Lähteet == == Aiheesta muualla == Luokka:Mikrotaloustiede Luokka:Taloustieteen käsitteet
Squaremeat

Squaremeat on suomalainen suomisaundi -tyylistä psytrancea tuottava kaksikko, jonka muodostavat Pepe Kosminen (Petri Koskinen) ja Francoise Faggott (Mikko Iiramo). == Diskografia == * Squarebeat (Nephilim, 1998) * Squaremeat (12") (Exogenic Records, 2000) * Wave Soup (Exogenic Records, 2001) * Illegal Operation (12") (Exogenic Records, 2002) * Jungle Boogie Party Line (Exogenic Records, 2003) * Astronomical Coffee Break (Exogenic Records, 2005) * Dad Step (N/A, 2017) https://musicbrainz.org/release/4b0eb211-cfb9-4143-b89c-c1af285edb14https://squaremeat.bandcamp.com/album/dad- step-2 * Sukka Suunnistus (N/A, 2017) https://musicbrainz.org/release/59b52566-5e7c-4907-b402-08b05bd349c3https://squaremeat.bandcamp.com/album/sukka- suunnistus == Aiheesta muualla == * Squaremeatin viralliset sivut * Squaremeat Mikseri.net sivustolla. * Squaremeat Discogs.com sivustolla. == Lähteet == Luokka:Suomalaiset elektronisen musiikin yhtyeet Luokka:Suomisaundi-tuottajat
Etchi

Etchi (, H, joskus myös ecchi) on japaninkielinen lyhennesana, joka tarkoittaa irstasta, seksikästä tai tuhmaa. Sanaa voidaan käyttää sekä verbinä, substantiivina että adjektiivina, jolloin merkitys vastaavasti muuttuu esimerkiksi ”irstailuksi” tai ”perverssiksi”. Sana juontuu kantasana hentain alkukirjaimesta, joka englantia jäljitellen äännetään japanissa ”etchi”. Hentai japanin kielen sanana tarkoittaa aivan samaa, mutta etchi lyhenteenä on häveliäämpi ilmaisu. Länsimaissa etchi ja hentai tarkoittavat (japanilaista) piirrettyä erotiikkaviihdettä. Hentai on vakiintunut tarkoittamaan kovempaa materiaalia, ja etchi pehmeämpää, myös nuoremmille sopivaa. Etchin voidaan katsoa keskittyvän enemmänkin alastomuuteen, osittaiseen alastomuuteen tai provokatiiviseen vaatetukseen. == Lähteet == Luokka:Animen ja mangan käsitteet Luokka:Hentai
Vasikantanssi

Vasikantanssi on vuonna 2003 kuvattu, Saara Cantellin ohjaama 12-osainen lapsille suunnattu televisiosarja, joka kertoo lapsista Saarasta ja Santusta ja heidän äidistään. Sarjan ensimmäisessä jaksossa he muuttavat maaseudulle. Maalla he oppivat tekemään töitä ja viljelemään maata. Sarjan on käsikirjoittanut Kirsti Manninen ja se perustuu Enni Mustosen samannimiseen kirjaan. ==Näyttelijät== == Jaksot == Jakso Nimi Ensiesitys 1\. Muutto 8. marraskuuta 2003 2\. Pottuilua 15. marraskuuta 2003 3\. Lehmipoika ja vasikkatyttö 22. marraskuuta 2003 4\. Uimakoulu 29. marraskuuta 2003 5\. Kissanpoikia pesemässä 6. joulukuuta 2003 6\. Jore ja juhannus 13. joulukuuta 2003 7\. Makeaa elämää 20. joulukuuta 2003 8\. Heinätalkoot 27. joulukuuta 2003 9\. Eksyksissä 3. tammikuuta 2004 10\. Isä 10. tammikuuta 2004 11\. Jäähyväiset 17. tammikuuta 2004 12\. Hirmu-Hirvonen 24. tammikuuta 2004 Luokka:2000-vuosikymmenen suomalaiset lastenohjelmat